ประกาศกระทรวงการคลัง
ประกาศกระทรวงการคลัง
ที่
ศก.1/2540 (อต.11)
เรื่อง
ยกเลิกการลดอัตราอากรและการยกเว้นอากรศุลกากร
การลดอัตราอากรและการยกเว้นอากรศุลกากร
---------


เพื่อปฏิบัติตามข้อผูกพันในการให้สิทธิประโยชน์ด้านอากรแก่ของในกลุ่ม
เร่งลดอัตราอากรภายใต้ความตกลงว่าด้วยการใช้มาตรการกำหนดอัตราอากรร่วม
เพื่อจัดตั้งเขตการค้าเสรีอาเซียน (Agreement on the Common
Effective
Preferential Taiff (CEPT) Scheme for the Asean Free Trade
Area (AFTA)
และพิธีสารแก้ไขความตกลงว่าด้วยการใช้มาตรการกำหนดอัตรา
อากรร่วม เพื่อจัดตั้งเขตการค้าเสรีอาเซียน (Protocol to
Amend the 
Agreement on the Common Effective Preferential Tariff (CEPT)
Scheme for the Asean Free Trade (AFTA))
รัฐมนตรีว่าการกระทรวง
การคลัง โดยความเห็นชอบของคณะรัฐมนตรี
อาศัยอำนาจตามความในมาตรา 14
แห่งพระราชกำหนดพิกัดอัตราศุลกากร พ.ศ. 2530
ซึ่งแก้ไขเพิ่มเติมโดย
พระราชบัญญัติแก้ไขเพิ่มเติมพระราชกำหนดพิกัดอัตราศุลกากร
พ.ศ. 2530 (ฉบับ
ที่ 1) พ.ศ. 2537 ออกประกาศไว้ ดังต่อไปนี้
 1. ให้ยกเลิก
 1.1
ประกาศกระทรวงการคลัง ที่ ศก.11/2537 (อต. 1) เรื่อง
การลดอัตราอากรศุลกากร
และการกำหนดให้ของได้รับการยกเว้นอากร ลงวันที่
27 ธันวาคม พ.ศ. 2537
 1.2
ประกาศกระทรวงการคลัง ที่ ศก. 16/2538 (อต. 5) เรื่อง
ยกเลิกการลดอัตราอากร การลดอัตราอากรศุลกากร
และกำหนดให้ของได้รับ
การยกเว้นอากร ลงวันที่ 22 ธันวาคม พ.ศ. 2538
 2.
ให้ลดอัตราอากรสำหรับของในภาค 2 แห่งพระราชกำหนดพิกัด
อัตราศุลกากร พ.ศ. 2530
ที่มีถิ่นกำเนิดจากประเทศภาคีของอาเซียน ซึ่งต้อง
เสียอากรตามอัตราที่กำหนดไว้ในพิกัดอัตราศุลกากรในอัตราราคาสูงกว่าอัตราตาม
บัญชีท้ายประกาศ
ลงเหลือเท่ากับอัตราตามบัญชีท้ายประกาศหรือในอัตราตามสภาพ
ซึ่งเมื่อเทียบเป็นร้อยละของราคาแล้วสูงกว่าอัตราตามบัญชีท้ายประกาศลงเหลือ
เทียบเท่าอัตราตามบัญชีท้ายประกาศนี้
 3.
ให้ของในภาค 2 แห่งพระราชกำหนดพิกัดอัตราศุลกากร 
พ.ศ. 2530 ที่มีถิ่นกำเนิดจากประเทศภาคีของอาเซียน
ได้รับการยกเว้นอากร
ตามบัญชีท้ายประกาศนี้
 4.
การลดอัตราอากรและยกเว้นอากรตามประกาศนี้ จะต้องเป็นไป
ตามหลักเกณฑ์และเงื่อนไข ดังต่อไปนี้
 4.1
ให้ใช้อัตราประเภท 1 ตามบัญชีท้ายประกาศนี้ สำหรับของที่มี
ถิ่นกำหนดเฉพาะจากประเทศภาคีของอาเซียนที่อธิบดีกรมศุลกากรโดยความเห็น
ชอบของรัฐมนตรีว่าการกระทรวงการคลังประกาศกำหนดไว้ในคู่มือการให้สิทธิ
ประโยชน์ด้านอากรภายใต้เขตการค้าเสรีอาเซียน

หากของใดไม่อยู่ในข่ายได้รับการลดอัตราอากรหรือยกเว้นอากรใน
อัตราประเภท 1 ดังกล่าวข้างต้น ให้ใช้อัตราประเภท 2
ตามบัญชีท้ายประกาศนี้
 4.2
ของที่ได้รับการลดอัตราอากรและยกเว้นอากรตามประกาศนี้
ต้องมีใบรับรองเมืองกำเนิดจากประเทศภาคีของอาเซียนที่ออกตามกฎว่าด้วยแหล่ง
กำเนิดสินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อ
จัดตั้งเขตการค้าเสรีอาเซียน (Form D)
และข้อกำหนดเพิ่มเติมที่ออกตามกฎ
ดังกล่าว
 4.3
ผู้นำของเข้าต้องแสดงใบรับรองเมืองกำเนิดสินค้าในข้อ 4.2
เว้นแต่ของที่มีราคา F.O.B. ไม่เกิน 200 เหรียญสหรัฐฯ
ให้ผู้นำของเข้าแสดง
เอกสารรับรองของผู้ส่งของออกในประเทศภาคีของอาเซียนที่ส่งของออกว่า
ของ
ดังกล่าวมีแหล่งกำเนิดในประเทศภาคีของอาเซียนตามกฎว่าด้วยแหล่งกำเนิด
สินค้าภายใต้ความตกลงว่าด้วยการใช้มาตรการกำหนดอัตราอากรร่วมเพื่อจัดตั้ง
เขตการค้าเสรีอาเซียน
และข้อกำหนดเพิ่มเติมที่ออกตามกฎดังกล่าว
 4.4
ผู้นำของเข้าต้องสำแดงรหัสอ้างอิง CEPT ตามบัญชีท้าย
ประกาศนี้ไว้ในต้นฉบับและสำเนาใบขนสินค้าทุกฉบับ
กับทั้งต้องปฏิบัติตามระเบียบ
พิธีการที่กรมศุลกากรกำหนด
 5. ประกาศนี้ให้ใช้บังคับตั้งแต่วันถัดจากวันประกาศในราชกิจจา
นุเบกษาเป็นต้นไป


ประกาศ ณ วันที่ 18 กุมภาพันธ์ พ.ศ. 2540

อำนวย วีรวรรณ

รัฐมนตรีว่าการกระทรวงการคลัง